CELEX: 62009CN0014
Language: el
Date: 2009-01-12 00:00:00
Title: Υπόθεση C-14/09: Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Berlin (Γερμανία) στις 12 Ιανουαρίου 2009 — Hava Genc κατά Land Berlin

1.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 102/10
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Berlin (Γερμανία) στις 12 Ιανουαρίου 2009 — Hava Genc κατά Land Berlin
   (Υπόθεση C-14/09)
   2009/C 102/13
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgericht Berlin.
   
      Διάδικοι στην υπόθεση της κύριας δίκης
   
   
      Προσφεύγουσα: Hava Genc.
   
      Καθού: Land Berlin
   
      Προδικαστικά ερωτήματα
   
   
               1)
            
            
               Αποτελεί Τούρκος υπήκοος, ο οποίος ανήκει στην κανονική αγορά εργασίας κράτους μέλους και παρέχει αδιαλείπτως, για λογαριασμό άλλου και σύμφωνα με τις οδηγίες του, υπηρεσίες οι οποίες έχουν ορισμένη οικονομική αξία και για τις οποίες αυτός λαμβάνει αμοιβή ως αντιπαροχή, μισθωτό εργαζόμενο σύμφωνα με το άρθρο 6, παράγραφος 1, της αποφάσεως 1/80 του Συμβουλίου Συνδέσεως ΕΟΚ-Τουρκίας (ΑΣΣ 1/80), ακόμη και αν ο χρόνος της απασχολήσεως ανέρχεται μόνο στο 14 % περίπου του προβλεπόμενου από τη συλλογική σύμβαση χρόνου εργασίας ενός εργαζομένου με πλήρη απασχόληση (εν προκειμένω 5,5 ώρες από 39 ώρες χρόνου εργασίας εβδομαδιαίως) και το μοναδικό από την απασχόληση αυτή επιτυγχανόμενο εισόδημα καλύπτει μόνο το 25 % περίπου του αναγκαίου ποσού για την εξασφάλιση της στοιχειώδους διαβιώσεως σύμφωνα με το εθνικό δίκαιο του κράτους μέλους (εν προκειμένω περίπου 175 ευρώ από περίπου 715 ευρώ);
               Σε περίπτωση καταφατικής απαντήσεως στο ερώτημα 1:
            
         
               2)
            
            
               Μπορεί Τούρκος υπήκοος να επικαλείται την κατά τη Συμφωνία Συνδέσεως ελεύθερη κυκλοφορία ως εργαζόμενος υπό την έννοια του άρθρου 6, παράγραφος 1, ΑΣΣ 1/80, αν ο σκοπός διαμονής για τον οποίο έγινε η είσοδός του στη χώρα δεν υφίσταται πλέον (εν προκειμένω είσοδος στη χώρα της συζύγου αλλοδαπού που εργάζεται στην ημεδαπή), αν δεν υφίστανται άλλα, άξια προστασίας συμφέροντα για παραμονή στο συμβαλλόμενο κράτος και αν η δυνατότητα της εξακολουθήσεως μιας επουσιώδους απασχολήσεως εντός του συμβαλλομένου κράτους δεν μπορεί να θεωρηθεί ως αιτιολογία για την εκεί παραμονή, διότι δεν έγιναν ιδιαιτέρως σοβαρές προσπάθειες [από τον εν λόγω Τούρκο υπήκοο] για σταθερή οικονομική ενσωμάτωσή του χωρίς τη χρησιμοποίηση κοινωνικών παροχών για την εξασφάλιση των μέσων διαβιώσεως;